EkBass/fiwiki-20250220-pages-articles huggingface dataset:
Tekninen seuranta

Tekninen seuranta tarkoittaa Suomessa erästä salaista pakkokeinoa, jota voidaan käyttää esitutkinnassa salassa sen kohteelta ja josta säädetään vuoden 2011 pakkokeinolain 10 luvussa. Pakkokeinolaissa teknisellä seurannalla tarkoitetaan esineen, aineen tai omaisuuden liikkumisen seurantaa siihen erikseen sijoitettavalla tai siinä jo olevalla radiolähettimellä tai muulla sellaisella teknisellä laitteella taikka menetelmällä tai ohjelmistolla. Teknisen seurannan tarkoituksena voi olla myös seurata rikoksesta epäillyn liikkumista. == Teknisen seurannan edellytykset == Esitutkintaviranomainen saa kohdistaa rikoksen kohteena olevaan tai rikoksesta epäillyn oletettavasti hallussa olevaan tai käyttämään esineeseen, aineeseen tai omaisuuteen teknistä seurantaa, kun epäiltyä on syytä epäillä rikoksesta, josta säädetty ankarin rangaistus on vähintään vuosi vankeutta. Jos teknisen seurannan tarkoituksena on seurata rikoksesta epäillyn liikkumista sijoittamalla seurantalaite hänen yllään oleviin vaatteisiin tai mukanaan olevaan esineeseen (henkilön tekninen seuranta), saadaan toimenpide suorittaa vain, jos häntä on syytä epäillä seuraavista rikoksista: # rikoksesta, josta säädetty ankarin rangaistus on vähintään neljä vuotta vankeutta; # huumausainerikoksesta; # terroristisessa tarkoituksessa tehtävän rikoksen valmistelusta; tai # törkeästä tulliselvitysrikoksesta. Edellytykset ovat siis epäillyn liikkumista seurattaessa samat kuin teknisen kuuntelun edellytykset. ==Katso myös== * Tekninen tarkkailu * Televalvonta == Lähteet == Luokka:Pakkokeinot Luokka:Valvonta
Disciple (yhtye)

Disciple on yhdysvaltalainen kristillinen vaihtoehtometalliyhtye, joka perustettiin Knoxvillessä, Tennesseessä vuonna 1992. Vuosien saatossa yhtyeen musiikki on vaihdellut nu metalin, southern rockin, hard rockin ja vaihtoehtometallin välillä. Nelihenkinen yhtye julkaisi yhdeksännen studioalbuminsa O God Save Us All (Fair Trade Services) marraskuussa 2012. Albumilla yhtye palasi Disciple- ja Back Again -levyiltään tuttuun melodiseen hard rockiin. Albumin on tuottanut pitkään RED-yhtyeen kitaristina vaikuttanut tuottaja Jasen Rauch. Disciple on saavuttanut runsaasti Billboard- listamenestystä, ja yhtye on palkittu kahdesti Dove Awardilla. Disciplen tunnetuimpia kappaleita ovat ”Dear X, You Don’t Own Me”, ”By God” ja ”Game On”. Yli 20-vuotisen uransa aikana Disciple on esiintynyt yli 2 000 keikalla ympäri maailmaa. Yhtye on esiintynyt yhteiskiertueilla muun muassa Skilletin, REDin ja Thousand Foot Krutchin kanssa. Disciple on esiintynyt Suomessa kahdesti. Yhtye esiintyi Suomessa ensimmäistä kertaa vuonna 2012 Maata Näkyvissä -festivaalin pääesiintyjänä Turun HK-Areenalla lähes 10 000 hengen yleisölle, sekä vuonna 2014 Keuruun Iso-Kirjan Iso-Soitossa lauantai-illan megakonsertissa. == Diskografia == Albumit * What Was I Thinking (1995) * This Might Sting a Little (1999) * By God (2001) * Back Again (2003) * Disciple (2004) * Scars Remain (2006) * Southern Hospitality (2008) * Horseshoes & Handgrenades (2010) * O God Save Us All (2012) * Attack (2014) EP:t * My Daddy Can Whip Your Daddy (1997) == Dove Award -palkinnot == * 2008 Rock Album Of the Year -palkinto (Scars Remain) * 2011 Rock Album Of the Year -palkinto (Horseshoes & Hendgrenades) == Lähteet == == Aiheesta muualla == * Viralliset nettisivut Luokka:Kristilliset yhtyeet Luokka:Yhdysvaltalaiset rockyhtyeet
Scott Thornton

Scott Christopher Thornton (s. 9. tammikuuta 1971) on kanadalainen pelaajauransa lopettanut jääkiekkoilija. Thornton oli pelipaikaltaan hyökkääjä. Toronto Maple Leafs varasi Thorntonin ensimmäisellä kierroksella numerolla 3, vuonna 1989. Hän pelasi 33 ottelua ensimmäisellä kaudellaan ja sai yhden maalin sekä 3 maaliin johtanutta syöttöä. Scott ja Joe Thornton ovat serkkuja, mutta eivät ole sukua Shawn Thorntonille. == Tilastot == Runkosarja Pudotuspelit Kausi Joukkue Liiga GP G A Pts PIM GP G A Pts PIM 1985–86 London Sabres Min.Bant. AAA OMHA 55 36 29 65 22 — — — — — 1986–87 London Nationals Jr.B. OHA 45 16 19 35 38 — — — — — 1987–88 Belleville Bulls OHL 62 11 19 30 54 6 0 1 1 2 1988–89 Belleville Bulls OHL 59 28 34 62 103 5 1 1 2 6 1989–90 Belleville Bulls OHL 47 21 28 49 91 11 2 10 12 15 1990–91 Belleville Bulls OHL 3 2 1 3 2 6 0 7 7 14 1990–91 Newmarket Saints AHL 5 1 0 1 4 — — — — — 1990–91 Toronto Maple Leafs NHL 33 1 3 4 30 — — — — — 1991–92 Cape Breton Oilers AHL 49 9 14 23 40 5 1 0 1 8 1991–92 Edmonton Oilers NHL 15 0 1 1 43 1 0 0 0 0 1992–93 Cape Breton Oilers AHL 58 23 27 50 102 16 1 2 3 35 1992–93 Edmonton Oilers NHL 9 0 1 1 0 — — — — — 1993–94 Cape Breton Oilers AHL 2 1 1 2 31 — — — — — 1993–94 Edmonton Oilers NHL 61 4 7 11 104 — — — — — 1994–95 Edmonton Oilers NHL 47 10 12 22 89 — — — — — 1995–96 Edmonton Oilers NHL 77 9 9 18 149 — — — — — 1996–97 Montreal Canadiens NHL 73 10 10 20 128 5 1 0 1 2 1997–98 Montreal Canadiens NHL 67 6 9 15 158 9 0 2 2 10 1998–99 Montreal Canadiens NHL 47 7 4 11 87 — — — — — 1999–00 Dallas Stars NHL 30 6 3 9 38 23 2 7 9 38 1999–00 Montreal Canadiens NHL 35 2 3 5 70 — — — — — 2000–01 San Jose Sharks NHL 73 19 17 36 114 6 3 0 3 8 2001–02 San Jose Sharks NHL 77 26 16 42 116 12 3 3 6 6 2002–03 San Jose Sharks NHL 41 9 12 21 41 — — — — — 2003–04 San Jose Sharks NHL 80 13 14 27 84 12 2 2 4 22 2004–05 Södertälje SK SEL 12 2 5 7 10 10 0 3 3 27 2005–06 San Jose Sharks NHL 71 10 11 21 84 11 2 0 2 6 2006–07 Los Angeles Kings NHL 58 7 6 13 85 — — — — — 2007–08 Los Angeles Kings NHL 47 5 3 8 39 — — — — — NHL yhteensä (17 kautta) 941 144 141 285 1459 79 13 14 27 82 OHL yhteensä (4 kautta) 171 62 82 144 250 28 3 19 22 37 AHL yhteensä (4 kautta) 114 34 42 76 177 21 2 2 4 43 GP=Pelatut ottelut G=Maalit A=Syötöt PIM=Jäähyminuutit Pts=Pisteet == Lähteet == * Luokka:Kanadalaiset jääkiekkoilijat Luokka:Toronto Maple Leafsin varaamat pelaajat Luokka:Vuonna 1971 syntyneet Luokka:Elävät henkilöt
Vesikansan seurakuntakoti

Vesikansan seurakuntakoti on valmistunut vuonna 1980. Rakennuksen on suunnitellut lahtelainen arkkitehtitoimisto Salmenkivi ja vihkinyt Tampereen hiippakunnan piispa Erkki Kansanaho. Hollolan seurakunnan omistama rakennus sijaitsee Hollolan Vesikansan alueella, osoitteessa Paimelantie 51. Vesikansan seurakuntakoti palvelee Vesijärven itäpuolella sijaitsevaa seurakunnan osaa. Joka pyhä kirkkosalissa pidettävän jumalanpalveluksen lisäksi seurakuntakoti kokoaa lasten, varhaisnuorten ja eläkeikäisten kerhoja ja on muun seurakuntatoiminnan keskus Vesikansassa. Vesikansan seurakuntakodin kirkkosaliin mahtuu noin 100 henkeä. Rakennuksen alttariseinä muodostuu ikkunoista, joista avautuu näkymä sekä luontoon että suureen piharistiin. Kaikki rakennuksen harjat osoittavat ristin keskelle. Kirkkosalin suuren Pieta-taulun (ristiltäotto) on maalannut Suomen taiteen kultakauden kuvataiteilija Väinö Hämäläinen (1876–1940). Hänellä oli taiteilija-ateljee Vesijärven rannalla Oinassaaressa.Kirkkosalissa on induktiosilmukka, joka välittää äänentoiston kuulolaitteisiin. Päärakennuksen pinta-ala on 660 kerrosneliömetriä ja tilavuus 2 275 rakennuskuutiometriä. == Katso myös == *Hollolan seurakunta ==Lähteet== *Hollolan seurakunnan verkkosivut Luokka:Hollola Luokka:Hollolan seurakunta Luokka:Suomen seurakuntatalot
Klaus Voormann

Klaus Voormann (s. 29. huhtikuuta 1938 Saksa) on saksalainen muusikko ja taiteilija, joka tunnetaan parhaiten ystävyydestään ja yhteistyöstään The Beatlesin kanssa. Voormann mm. suunnitteli Beatlesin albumien Revolver ja Anthology kannet. The Beatlesin hajoamisen jälkeen Voormann työskenteli kaikkien muiden yhtyeen jäsenten paitsi Paul McCartneyn kanssa ja soitti John Lennonin, George Harrisonin ja Ringo Starrin sooloalbumeilla sekä myös Lennonin perustamassa Plastic Ono Band-yhtyeessä. Voormann tutustui The Beatlesin jäseniin, heidän esiintyessään Hampurissa vuonna 1960. Voormann näki The Beatlesin konsertin eräällä klubilla ja oli hyvin vaikuttunut yhtyeen jäsenten lahjakkuudesta. Voormann meni katsomaan The Beatlesia uudestaan, tällä kertaa tyttöystävänsä Astrid Kirchherrin kanssa. He tutustuivat Beatlesin jäseniin paremmin ja ystävystyivät heidän kanssaan. Astrid jopa rakastui yhtyeen basistiin Stuart Sutcliffeen, jonka vuoksi Sutcliffe erosi Beatlesista ja jonka hän myöhemmin kihlasi. The Beatlesin suosio kasvoi niin Hampurissa kuin sen lähikaupungeissakin ja lisäksi myös yhtyeen kotimaassa Britanniassa. The Beatles sai levytys-sopimuksen viimein vuonna 1962 ja nousi Euroopassa suursuosioon esikoisalbumillaan Please Please Me (1963). Vuonna 1964 julkaistiin yhtyeen kolmas albumi A Hard Day's Night joka nosti The Beatlesin suosion huipulle myös Amerikassa ja teki yhtyeestä maailman suosituimman artistin. Vuonna 1966 The Beatles julkaisi seitsemännen albuminsa, Revolver jonka kannen Voormann suunnitteli. Kannessa oli Voormannin piirtämät kasvokuvat kaikista The Beatlesin jäsenistä, joiden ympärille hän oli liittänyt valokuvia yhtyeestä. Kansi sai paljon kiitosta ja arvostusta ja se onkin yksi maailman tunnetuimmista albumin kansikuvista. Myöhemmin Voormann suunnitteli kannen myös The Beatlesin kuusi CD-levyä kattaneeseen kokoelmaan The Beatles Anthologyyn. 1960-luvulla Voormann oli rock-yhtye Manfred Mannin jäsen, ja hän soitti yhtyeessä bassokitaraa. Vuonna 1969 The Beatlesin jäsen John Lennon perusti vaimonsa Yoko Onon ja useiden muiden rock-tähtien kuten Eric Claptonin kanssa yhtyeen Plastic Ono Band, jonka basisti Voormann oli. Yhtye koottiin muutamaa konserttia varten. Voormann soitti myös useilla Lennonin sooloalbumeilla; John Lennon/Plastic Ono Band (1970). Imagine (1971), Some Time in New York City (1972), Walls and Bridges (1974) ja Rock 'n' Roll (1975). Voormann soitti myös The Beatlesin jäsenten George Harrisonin ja Ringo Starrin sooloalbumeilla ja soitti bassoa myös Harrisonin järjestämässä hyväntekeväisyyskonsertissa Concert for Bangladesh (1971). == Lähteet == * Elliott Minz: John Lennon (elämäkerta) * George Harrison - Living in Material World (dokumentti) Luokka:Saksalaiset basistit Luokka:Vuonna 1938 syntyneet Luokka:Elävät henkilöt
Sademetsäkäpinkäinen

Sademetsäkäpinkäinen (Campephaga petiti) on käpinkäisten heimoon kuuluva varpuslintu. ==Levinneisyys== Sademetsäkäpinkäistä tavataan Angolassa, Kamerunissa, Kongossa, Kongon demokraattisessa tasavallassa, Gabonissa, Keniassa, Nigeriassa ja Ugandassa. Lajin ei uskota olevan vaarassa, ja se on luokiteltu elinvoimaiseksi. ==Lähteet== Luokka:Käpinkäiset
Purppurakäpinkäinen

Purppurakäpinkäinen (Campephaga quiscalina) on käpinkäisten heimoon kuuluva varpuslintu. ==Levinneisyys== Purppurakäpinkäistä tavataan Angolassa, Beninissä, Keski-Afrikan tasavallassa, Kamerunissa, Kongossa, Kongon demokraattisessa tasavallassa, Norsunluurannikolla, Päiväntasaajan Guineassa, Gabonissa, Ghanassa, Guineassa, Keniassa, Liberiassa, Malissa, Nigeriassa, Sierra Leonessa, Etelä-Sudanissa, Sudanissa, Tansaniassa, Togossa, Sambiassa ja Ugandassa. Lajin ei uskota olevan vaarassa, ja se on luokiteltu elinvoimaiseksi. ==Lähteet== Luokka:Käpinkäiset
Ruusuminivetti

Ruusuminivetti (Pericrocotus roseus) on käpinkäisten heimoon kuuluva varpuslintu. ==Levinneisyys== Ruusuminivettiä tavataan Afganistanissa, Bangladeshissa, Bhutanissa, Kiinassa, Intiassa, Laosissa, Myanmarissa, Nepalissa, Pakistanissa, Thaimaassa ja Vietnamissa. Lajin ei uskota olevan vaarassa, ja se on luokiteltu elinvoimaiseksi. ==Lähteet== Luokka:Käpinkäiset
Kiinanminivetti

Kiinanminivetti (Pericrocotus cantonensis) on käpinkäisten heimoon kuuluva varpuslintu. ==Levinneisyys== Kiinanminivettiä tavataan Kambodžassa, Kiinassa, Hongkongissa, Laosissa, Myanmarissa, Thaimaassa ja Vietnamissa. Lajin ei uskota olevan vaarassa, ja se on luokiteltu elinvoimaiseksi. ==Lähteet== Luokka:Käpinkäiset
Poverty Stinks

Poverty Stinks oli suomalainen 1980-luvun puolivälissä perustettu voimapop- yhtye. Poverty Stinks julkaisi ensimmäisen singlensä ”I Wanna Be With You” omakustanteena loppuvuodesta 1988, jonka jälkeen levy-yhtiö CBS kiinnostui yhtyeestä. Ensimmäinen CBS-single oli uudelleenmiksattu version ”I Wanna Be With Yousta”. Single ilmestyi vuonna 1989 kuten myös kakkossingle ”You Can't Give Enough”. Miehistömuutosten jälkeen Poverty Stinks levytti Gaga Goodiesille arvostelumenestykseksi nousseen, Ari Vaahteran tuottaman Gargle Blaster -albumin, joka julkaistiin lokakuussa 1990. Vuonna 1991 yhtye siirtyi Poko Rekordsille, joka julkaisi vuosina 1991–1998 yhtyeeltä viisi studioalbumia ja kolme kokoelmalevyä. Vuonna 2006 Poko Rekords julkaisi kokoelmalevyn There Must Be... Hits!. Poverty Stinks kiersi 1990-luvulla Suomen lisäksi keikkailemassa ja promoamassa levyjään myös muun muassa Skandinaviassa, Britanniassa, Saksassa, Yhdysvalloissa ja Japanissa.Yhtye esiintyi festivaaleilla Skandinaviassa, muun muassa Roskildessa, Dalarockissa ja Hultsfredissa. == Kokoonpano == === Gargle Blaster -levyllä (1990) === * Jarmo Laine (laulu, kitara) * Tommi Pietiläinen (kitara, taustalaulu) * Ari Maunula (basso) * Jukka Kylli (rummut) === Schräng!-levyllä (1998) === * Jarmo Laine (laulu, koskettimet) * Tuomas Rislakki (kitara) * Ari Maunula (basso) * Jukka Kylli (rummut, perkurssiot) == Lähteet == == Aiheesta muualla == * Yle Areena: Poverty Stinks - perusasiat kunniaan * Artistisivut Poko Rekordsin kotisivuilla (Archive.org) Luokka:Suomalaiset popyhtyeet
Vääräkoski (koski)

Vääräkoski on koski Ähtärissä Hyvösenjoessa, joka laskee Ouluvedestä Peränteeseen. Kosken rannalla on Vääräkosken Pahvi Oy:n kartonkitehdas.WSOY Iso tietosanakirja 10, s. 344, WSOY 1997 ISBN 951-0-20163-4 == Lähteet == Luokka:Suomen kosket Luokka:Ähtärin luonto
Parma (Ohio)

Parma on kaupunki Yhdysvalloissa, Ohion osavaltiossa. Se sijaitsee Clevelandin eteläpuolella ja kuuluu sen suurkaupunkialueeseen. Kaupungissa on ollut asutusta jo vuodesta 1816. Se kasvoi voimakkaasti toisen maailmansodan aikana ja jälkeen sekä teollistumisen takia että siksi että clevelandilaiset muuttivat lähiöihin, kuten Parmaan. Nykyisin Parmassa valmistetaan autonosia ja väriaineita. Vuoden 2010 väestönlaskennassa Parman väkiluku oli 81 601. == Lähteet == == Aiheesta muualla == Luokka:Cuyahogan piirikunta Luokka:Ohion kaupungit
Middletown (Ohio)

Middletown on kaupunki Yhdysvalloissa, Ohion osavaltiossa. Se sijaitsee Cincinnatin ja Daytonin puolivälissä ja lasketaan osaksi Cincinnatin suurkaupunkialuetta. Molempiin suurkaupunkeihin pääsee autolla puolessa tunnissa I-75-valtatietä pitkin. Vuoden 2010 väestönlaskennassa Middletownin väkiluku oli 48 649. Middletownin keskeinen sijainti ja hyvät liikenneyhteydet saivat sen kehittymään vilkkaaksi kauppapaikaksi, josta ympäröivän maaseudun tuotteita lähetettiin suurkaupunkeihin maanteitä, kanavia ja rautateitä pitkin. Paperin ja teräksen tuotanto ovat olleet tärkeitä Middletownin historiassa. Vuonna 2007 valmistui suuri sairaalakompleksi. == Lähteet == == Aiheesta muualla == Luokka:Ohion kaupungit
Abc kissa kävelee

ABC kissa kävelee on suomenkielinen lastenloru, josta on useita muunnelmia. Loru on aiheena Ruoholahden ala-asteen pihalla sijaitsevalle patsaalle. Veistoksessa harmaa kissa kiipeää tikapuita pitkin suuren punaisen A-kirjaimen päälle.ABC kissa... ==Lorun muunnelmia== :ABC kissa kävelee tikapuita pitkin taivaaseen. :ABC kissa kävelee päällä uusi hieno takki päässä keikkuu piippalakki. :ABC hiiri ajelee pikkuisissa rattahissa eipä niihin mahdu kissa. == Lähteet == Luokka:Helsingin patsaat ja veistokset Luokka:Lorut
Mentor (Ohio)

Mentor on kaupunki Yhdysvalloissa, Ohion osavaltiossa. Se sijaitsee Eriejärven rannalla noin 32 km Clevelandista koilliseen. Vuoden 2010 väestönlaskennassa Middletownin väkiluku oli 47 159. == Lähteet == == Aiheesta muualla == Luokka:Ohion kaupungit
Mansfield (Ohio)

Mansfield on kaupunki Richlandin piirikunnassa Ohion osavaltiossa Yhdysvalloissa. Se sijaitsee Mohican-joen haarautumiskohdassa noin 100 kilometriä Columbuksesta koilliseen. Mandfield on piirikuntansa hallintokeskus. Vuoden 2019 arvion mukaan kaupungissa asui 46 599 asukasta. Vuosina 2010–2019 Mansfieldin väkiluku laski 2,6 prosenttia. == Lähteet == == Aiheesta muualla == Luokka:Ohion kaupungit
Emma Raven

Emma Raven on englantilainen kirjailija. Hänen ensimmäinen romaaninsa on Kun pimeys laskeutuu (2001). Kirjasta on julkaistu kolme jatko-osaa; Ratsumies rajan takaa (2004), Lindenburgin linnan aarre (2007) ja Hämärän tyttö (2011). ==Lähteet== * Emma Raven - Risingshadow * vanamo.verkkokirjasto.fi * www.lastukirjastot.fi Luokka:Englantilaiset kirjailijat Luokka:Syntymävuosi puuttuu Luokka:Elävät henkilöt
Samuel Morin

Samuel Morin (s. 12. heinäkuuta 1995 Kanada) on kanadalainen uransa päättänyt jääkiekkoilija, joka pelasi viimeksi NHL-seura Philadelphia Flyersin organisaatiossa. Pelipaikaltaan hän oli puolustaja. Philadelphia Flyers varasi isokokoinen ja pelityyliltään varaamisseuraansa muistuttavan Morinin ensimmäisellä kierroksella vuoden 2013 NHL:n varaustilaisuudessa. Isokokoisesta ja perusvarmasta Morinista odotetaan ykkösparin puolustajaa NHL:llään. Morinin vahvuuksiin kuuluu ulottuvuus, vahva luistelu isokokoiseksi puolustajaksi, aggressiivisuus, kova lyöntilaukaus sekä tietynlainen perusvarmuus puolustuspäässä. Kehitettävää nuorella Morinilla on vielä hyökkäyspään yleispelaamisessa. Puolustaja oli mukana Flyersin vuoden 2013 tulokas- sekä harjoitteluleirillä, joiden jälkeen Morin lähetettiin takaisin QMJHL:llään junioriseuransa Rimouski Océanicin pariin. Morin pelasi Rimouski Océanicissa lopulta neljä kautta 2011–2015. Viimeisellä kaudellaan hän oli voittamassa Océanicissa QMJHL:n mestaruutta. Ammattilaisuransa hän aloitti 2015–2016 Flyersin farmiseurassa AHL-liigan Lehigh Valley Phantomsissa. Seuraavalla kaudella Morin pelasi ensimmäisen NHL-ottelunsa Flyersissa. Heinäkuussa 2021 Morin solmi yksivuotisen ja arvoltaan 750,000 dollarin arvoisen jatkosopimuksen Flyersin kanssa. https://www.nhl.com/flyers/news/flyers-re-sign-samuel-morin/c-325812260 == Lähteet == Luokka:Kanadalaiset jääkiekkoilijat Luokka:Philadelphia Flyersin varaamat pelaajat Luokka:Vuonna 1995 syntyneet Luokka:Elävät henkilöt
Ruskotunturi

thumb|250px|Ruskotunturi avajaispäivänä. Ruskotunturi on Oulussa Ruskon kaupunginosassa sijaitseva laskettelukeskus. Etäisyys Oulun keskustaan on noin seitsemän kilometriä. Keskus on rakennettu Ruskon kaatopaikan jätevuoren päälle. Rakennustyöt alkoivat 17. tammikuuta 2013 katuyhteyden rakentamisella Raitotieltä. Kadun rahoitti Oulun kaupunki. Laskettelukeskus avattiin 15. joulukuuta 2013. Keskuksessa on kolme hissiä ja viisi rinnettä. Suurin korkeusero on 49 metriä, ja pisin rinne on 390 metriä pitkä. Kesäisin Actionpark Oulu järjestää paikalla rinneautoilua. Ruskoon avattiin bikepark 2021. == Lähteet == == Aiheesta muualla == * Ruskotunturin kotisivut * http://ouluactionpark.fi/rinneauto/ Luokka:Oulun urheilupaikat Luokka:Suomen talviurheilukeskukset
Vöyrin vapaaherrakunta

Vöyrin vapaaherrakunta oli Vöyrin pitäjän laajuinen läänitys. Se lahjoitettiin 1651 Göran Paijkullille ja peruutettiin kruunulle 1675.WSOY Iso tietosanakirja 10, s. 344, WSOY 1997 ISBN 951-0-20163-4 == Lähteet == ==Kirjallisuutta== *Mauno Jokipii: Suomen kreivi- ja vapaaherrakunnat, 1-2, Suomen historiallinen seura 1956–1960, Historiallisia tutkimuksia Luokka:Suomen kreivi- ja vapaaherrakunnat Luokka:Vöyri Luokka:Pohjanmaan historia
Kuusihaarakas

Kuusihaarakas (Phaeoclavulina eumorpha) on ruotuhaarakkaiden sukuun kuuluva laji. Se ei ole myrkyllinen, mutta se ei sovi ruokasieneksi karvaan makunsa vuoksi. == Ulkonäkö == Kuusihaarakas on väriltään kellertävä. Sen haarat ovat pystyjä ja ohuita. == Elinympäristö == Kuusihaarakasta tavataan rehevissä kuusimetsissä. == Lähteet == == Aiheesta muualla == * Natural Fungi in Finland: Kuusihaarakas (Ramaria eumorpha) Luokka:Ruotuhaarakkaat
Tuhkaminivetti

Tuhkaminivetti (Pericrocotus divaricatus) on käpinkäisten heimoon kuuluva varpuslintu. ==Levinneisyys== Tuhkaminivettiä tavataan pesivänä Kiinan itäosissa, Venäjän kaakkoisosissa, Korean niemimaalla ja Japanissa sekä talvehtivana Intiassa ja Kaakkois-Aasiassa. Lajin kannankehitys on vakaa, ja se on luokiteltu elinvoimaiseksi. ==Lähteet== Luokka:Käpinkäiset
Pikkuminivetti

Pikkuminivetti (Pericrocotus cinnamomeus) on käpinkäisten heimoon kuuluva varpuslintu. ==Levinneisyys== Pikkuminivettiä tavataan Etelä- ja Kaakkois- Aasiassa. Lajin kannankehitys on vakaa, ja se on luokiteltu elinvoimaiseksi. ==Lähteet== Luokka:Käpinkäiset
Kansanterveyslaki

Kansanterveyslaki sisältää määräykset Suomen kuntien tehtävistä terveydenhuollon järjestämisessä. Sen säätäminen vuonna 1972 oli sodanjälkeisen ajan ehkä merkittävin terveydenhuollon uudistus. Kunnanlääkärijärjestelmä purettiin ja jokainen kunta velvoitettiin huolehtimaan perusterveydenhuollosta perustamalla terveyskeskus yksin tai yhdessä naapurikuntien kanssa. Terveyskeskuksessa yhdistettiin saman katon alle monet terveyspalvelut, kuten yleislääkärin vastaanotto, neuvola, hammashuolto, vuodeosasto ja kouluterveydenhuolto. Tarkoituksena oli siirtää terveydenhuollon painopistettä ehkäisevään terveydenhoitoon ja avosairaanhoitoon. Kansanterveyslain aiheuttamat lisäkustannukset jaettiin valtion ja kunnan kesken, ja valtio alkoi maksaa osan kustannuksista kunnalle valtionosuutena.Terveys ja terveydenhuolto Suomessa toisen maailmansodan jälkeen Duodecim terveyskirjasto. Juha Teperi ja Lauri Vuorenkoski 2005. Tallennettu 17.12.2013 == Lähteet == ==Aiheesta muualla== * Kansanterveyslaki 66/1972 alkuperäisessä muodossaan * Kansanterveyslaki Ylen Elävässä arkistossa * Mikä on terveyskeskus? (video) Yle Elävä arkisto 1971. Luokka:Hyvinvointivaltio Luokka:Suomen terveyspolitiikka Luokka:Suomen sosiaali- ja terveyshuollon historia
Lorain (Ohio)

Lorain on kaupunki Yhdysvalloissa, Ohion osavaltiossa. Se sijaitsee Eriejärven rannalla noin 40 km Clevelandistä länteen. Se on huomattava rahtisatama, jonka kautta kulkee hiiltä, rautamalmia ja kalkkikiveä. Nobelilla palkittu kirjailija Toni Morrison on kotoisin Lorainista. Vuoden 2010 väestönlaskennassa Lorainin väkiluku oli 64 097. == Lähteet == == Aiheesta muualla == Luokka:Lorainin piirikunta Luokka:Ohion kaupungit
Tuliminivetti

Tuliminivetti (Pericrocotus igneus) on käpinkäisten heimoon kuuluva varpuslintu. ==Levinneisyys== Tuliminivettiä tavataan Kaakkois-Aasiassa. Laji on vähenemässä elinympäristöjen tuhoutumisen vuoksi, ja se on luokiteltu silmälläpidettäväksi. ==Lähteet== Luokka:Käpinkäiset
Pegrema

Pegrema () on entinen kylä Karhumäen piirissä Karjalan tasavallassa Venäjällä. Se sijaitsee Äänisen rannalla noin 10 kilometrin päässä Uunitsasta. Pegrema koostuu useista suurista maalaistaloista, joiden julkisivut ovat järven suunnalle. 1770-luvulla Hutynin luostarin kappeli rakennettiin pienelle niemelle talojen eteen. Luokka:Karhumäen piirin entiset kylät
Lakewood (Ohio)

Lakewood on kaupunki Yhdysvalloissa, Ohion osavaltiossa. Se sijaitsee Eriejärven rannalla Clevelandin länsipuolella. Sen aikaisempi nimi oli Rockport, se nimettiin uudelleen 1889 metsäisen järvenrannan mukaan. Lakewood on pääasiassa asuinaluetta, mutta siellä on vähän kevyttä teollisuutta. Vuoden 2010 väestönlaskennassa Lakewoodin väkiluku oli 52 131. Väestöstä 88,12 % puhui englantia, 3,01 % arabiaa, 1,84 % espanjaa, 1,03 % albaniaa ja unkaria 0,74 %. == Lähteet == == Aiheesta muualla == *Virallinen kotisivu Luokka:Cuyahogan piirikunta Luokka:Ohion kaupungit
Floresinminivetti

Floresinminivetti (Pericrocotus lansbergei) on käpinkäisten heimoon kuuluva varpuslintu. ==Levinneisyys== Floresinminivettiä tavataan Indonesiassa. Lajin kannankehitys on vakaa, ja se on luokiteltu elinvoimaiseksi. ==Lähteet== Luokka:Käpinkäiset
Valkosiipiminivetti

Valkosiipiminivetti (Pericrocotus erythropygius) on käpinkäisten heimoon kuuluva varpuslintu. ==Levinneisyys== Valkosiipiminivettiä tavataan Intiassa ja Myanmarissa. Lajin kannankehitys on vakaa, ja se on luokiteltu elinvoimaiseksi. ==Lähteet== Luokka:Käpinkäiset
Harmaaposkiminivetti

Harmaaposkiminivetti (Pericrocotus solaris) on käpinkäisten heimoon kuuluva varpuslintu. ==Levinneisyys== Harmaaposkiminivettiä tavataan Intian niemimaan pohjoisosissa, Etelä-Kiinassa, Taiwanissa ja Kaakkois-Aasiassa. Sen on kuvattu olevan suurimmaksi osaksi yleinen. Lajin kannankehitys on vakaa, ja se on luokiteltu elinvoimaiseksi. ==Lähteet== Luokka:Käpinkäiset
Kettering (Ohio)

Kettering on kaupunki Yhdysvalloissa, Ohion osavaltiossa. Se sijaitsee Miamijoen laaksossa Daytonin eteläpuolella. Vuoden 2010 väestönlaskennassa Ketteringin väkiluku oli 56 163. == Lähteet == Luokka:Montgomeryn piirikunta (Ohio) Luokka:Ohion kaupungit
Liekkiminivetti

Liekkiminivetti (Pericrocotus ethologus) on käpinkäisten heimoon kuuluva varpuslintu. ==Levinneisyys== Liekkiminivettiä tavataan Kiinassa ja Etelä- ja Kaakkois-Aasian pohjoisosissa. Lajin kannankehitys on vakaa, ja se on luokiteltu elinvoimaiseksi. ==Lähteet== Luokka:Käpinkäiset
Oriol Riera

Oriol Riera Magem (s. 3. heinäkuuta 1986 Vic, Espanja) on espanjalainen jalkapalloilija. Hän edustaa Espanjan Primera Divisiónissa pelaavaa Deportivo La Coruñaa ja on pelipaikaltaan hyökkääjä. Riera siirtyi 5. heinäkuuta 2013 kolmivuotisella sopimuksella Osasunaan.Osasuna ficha al delantero Oriol Riera CA Osasuna. Viitattu 17.12.2013. == Lähteet == == Aiheesta muualla == * Oriol Rieran tilastot BDFutbol-sivustolla Luokka:Espanjalaiset jalkapalloilijat Luokka:Katalonialaiset jalkapalloilijat Luokka:Vuonna 1986 syntyneet Luokka:Elävät henkilöt
Lyhytnokkaminivetti

Lyhytnokkaminivetti (Pericrocotus brevirostris) on käpinkäisten heimoon kuuluva varpuslintu. ==Levinneisyys== Lyhytnokkaminivettiä tavataan Himalajan alueella, Etelä-Kiinassa ja Kaakkois-Aasian pohjoisosissa. Lajin kannankehitys on vakaa, ja se on luokiteltu elinvoimaiseksi. ==Lähteet== Luokka:Käpinkäiset
Hamilton (Ohio)

Hamilton on kaupunki Yhdysvalloissa, Ohion osavaltiossa. Se sijaitsee Miamijoen varrella noin 40 km Cincinnatista pohjoiseen. Kaupunki on saanut joesta vesivoimaa, joka vauhditti sen teollistumista, mutta toisaalta tulvat ovat tuhonneet kaupunkia monta kertaa, pahimmin vuonna 1913. Vuoden 2010 väestönlaskennassa Hamiltonin väkiluku oli 62 477. == Lähteet == == Aiheesta muualla == Luokka:Ohion kaupungit
Fallujah (yhtye)

Fallujah on yhdysvaltalainen metalliyhtye, joka perustettiin vuonna 2007 San Franciscossa, Kaliforniassa. Yhtye julkaista kaksi demoa sekä yhden omakustanne-EP:n, kunnes se kiinnitettiin Unique Leader Recordsille maaliskuussa 2011. Esikoisalbumi, The Harvest Wombs, julkaistiin marraskuussa 2011. Viimeisin albumi, Dreamless, julkaistiin Nuclear Blast Recordsin toimesta. == Jäsenet == * Alex Hofmann – laulu (2007–) * Scott Carstairs – kitara (2007–) * Andrew Baird – rummut (2007–) * Rob Morey – bassokitara (2009–) * Brian James – kitara (2014–) * Chason Westmoreland – rummut (live, 2012–) === Entiset jäsenet === * Dan Wissinger – bassokitara (2007) * Brandon "Brando" Hoberg – bassokitara (2007–2009) * Tommy Logan – rummut (2007) * Suliman Arghandiwal – laulu (2007–2008) * Rob Maramonte – kitara (2008–2009, 2010–2013) * Anthony Borges – kitara (2009–2010) == Diskografia == === Studioalbumit === * * * * * === EP:t === * * === Demot === * * ==Lähteet== == Aiheesta muualla == * * Luokka:Yhdysvaltalaiset progressiiviset metalliyhtyeet Luokka:Yhdysvaltalaiset death metal -yhtyeet
Sundanminivetti

Sundanminivetti (Pericrocotus miniatus) on käpinkäisten heimoon kuuluva varpuslintu. ==Levinneisyys== Sundanminivettiä tavataan Indonesiassa. Lajin kannankehitys on vakaa, ja se on luokiteltu elinvoimaiseksi. ==Lähteet== Luokka:Käpinkäiset
Elyria (Ohio)

Elyria on kaupunki Yhdysvalloissa, Ohion osavaltiossa. Se sijaitsee Clevelandistä länteen ja Lorainista etelään. Se kasvoi aikoinaan joen varteen rakennetun sahan ympärille. Nykyisin siellä on monenlaista teollisuutta. Vuoden 2010 väestönlaskennassa Elyrian väkiluku oli 54 553. == Lähteet == Luokka:Lorainin piirikunta Luokka:Ohion kaupungit
Nokiminivetti

Nokiminivetti (Pericrocotus tegimae) on käpinkäisten heimoon kuuluva varpuslintu. Nokiminivettiä tavataan Japanissa. Sitä on kuvattu melko yleiseksi, ja se on luokiteltu elinvoimaiseksi. ==Lähteet== Luokka:Käpinkäiset
Nomadic (EP)

Nomadic on yhdysvaltalaisen metalliyhtyeen Fallujahin EP-levy, joka julkaistiin 2. huhtikuuta 2013 levymerkillä Unique Leader Records. == Kappaleet == # # # == Kokoonpano == ;Yhtye * Alex Hofmann – laulu, kitara * Scott Carstairs – kitara * Rob Maramonte – kitara * Rob Morey – bassokitara * Andrew Baird – rummut \+ * Byanca Munoz – laulu ;Tuotanto * Alex Hofmann – kansikuva * Zack Ohren – äänittäjä, miksaaja, masteroija ==Lähteet== == Aiheesta muualla == * * Luokka:Vuoden 2013 EP:t Luokka:Fallujahin albumit
Agustín Yáñez

pienoiskuva|Agustín YáñezAgustín Yáñez (1904–1980) oli meksikolainen kirjailija. Hänen mestariteoksensa Al filo del agua (1947) ennakoi myöhemmän latinalaisamerikkalaisen kirjallisuuden kehityksen suuntaa. Hänen tekstinsä oli tajunnanvirtamaista, sisäistä monologia ja rakenteeltaan monikerroksista. Teossarja La creación (1959), La tierra pródiga (1960) ja Las tierras flacas (1962) kuvasi Meksikon kehitys vallankumouksesta eteenpäin, ja sen asemaa on Meksikon kirjallisuudessa verrattu Väinö Linnan eepokseen Täällä Pohjantähden alla. Teossarjan kerronta on eleetöntä, ja Yáñez piirtää ynmpäristöt ja ihmisten hyvin yksityiskohtaisesti. Hän oli myös esseisti. Yáñez oli Meksikon opetusministeri 1964–1970.WSOY Iso tietosanakirja 10, s. 349, WSOY 1997 ISBN 951-0-20163-4 == Lähteet == Luokka:Meksikolaiset kirjailijat Luokka:Meksikolaiset poliitikot Luokka:Meksikon ministerit Luokka:Opetusministerit Luokka:Vuonna 1904 syntyneet Luokka:Vuonna 1980 kuolleet
The Harvest Wombs

__NOTOC__ The Harvest Womb on yhdysvaltalaisen metalliyhtyeen Fallujahin esikoisalbumi. Se julkaistiin vuonna 2011 levymerkillä Unique Leader Records. == Kappaleet == # # # # # # # # # # == Kokoonpano == * Alex Hofmann – laulu * Rob Maramonte – kitara * Scott Carstairs – kitara * Rob Morey – bassokitara * Andrew Baird – rummut \+ * Francesco Artusato – kitarasoolo (kappale 3) === Tuotanto === * Logan Bennet – miksaaja, masteroija * Sam Pura – äänittäjä * Alex Hofmann – grafiikka, layout == Arvostelut == * Angry Metal Guy: ylistäväAngry Metal Guy review * Heavy Blog Is Heavy: Heavy Blog Is Heavy: Album review == Lähteet == == Aiheesta muualla == * * Luokka:Vuoden 2011 esikoisalbumit Luokka:Fallujahin albumit
Übermarionette

Übermarionette on Edward Gordon Craigin 1909 luoma teatterikäsite. Hänen luomansa teorian mukaan näyttelijän ego ja tunteet estävät ohjaajaa toteuttamasta pyrkimyksiään täysin, ja siksi Übermarioneteilla oli tarkoitus korvata näyttelijät. Käsite jäi teoreettiseksi, mutta se on vaikuttanut välillisesti nykyajan teatterisuuntauksiin.WSOY Iso tietosanakirja 10, s. 350, WSOY 1997 ISBN 951-0-20163-4 == Lähteet == Luokka:Näyttelijäntyö
TOG2

TOG2 oli toisen maailmansodan englantilainen raskas panssarivaunu. TOG 2 -vaunuja ei valmistettu kuin yksi prototyyppi vuonna 1940, vaunun pohjat ovat ensimmäisestä maailmansodasta. TOG 2 -vaunu ei ikinä ollut varsinaisessa käytössä, koska se koettiin huonoksi ja sen valmistus lopetettiin ensimmäisen prototyypin jälkeen. Panssarivaunu painoi noin 80 tonnia ja sen pituus oli 10,13 m; leveys 3,12 m ja korkeus 3,05 m. Vaunussa oli kuusi miestä: komentaja, ampuja, kaksi lataajaa, kuljettaja ja apukuljettaja. Sen panssarit olivat kolmen senttimetrin paksuiset teräslevyt ja tykki oli QF 17 pdr (76,2 mm). Vaunussa oli myös 7,92 mm konekivääri. Vaunussa oli 12-sylinterinen Paxman-Ricardo, 600 hv:n dieselmoottori, joka toimi voimanlähteenä generaattorille, josta kaksi sähkömoottoria sai virtansa. Sen maksiminopeus oli vain 13 km/h tiellä. == Aiheesta muualla == * Military Factory Luokka:Yhdistyneen kuningaskunnan toisen maailmansodan panssarivaunut
Ukkokauniainen

Ukkokauniainen (Chalcophora mariana) on pronssinvärinen kovakuoriainen. Se on pitkäikäinen hyönteinen. Toukkavaihe voi kestää jopa kuusi vuotta. Toukat elävät mäntymetsissä. Vuoden 2010 kansallisessa uhanalaisarvioinnissa laji katsottiin Suomessa alueellisesti hävinneeksi (RE). == Koko ja ulkonäkö == Ukkokauniainen on 24-32 mm pitkä ja samalla Euroopan kookkain jalokuoriaislaji. Kuoriainen on muodoltaan pitkulaisen soikea ja melko litteä. Pohjaväri on pronssinhohtoisen tumma ja peitinsiivissä on epäsäännöllisen muotoisia pitkittäisiä painaumia, joiden pohjat ovat ruskean kuparinhohtoiset ja tiheään pisteiset. Vatsapuoli on tumman kullanhohtoinen ja siellä on tupsuittain kasvavia vaaleita karvoja. s. 220-221 Toukan syömäjälki puuaineksessa on noin senttimetrin levyinen litteä käytävä, joka on täynnä tiiviisti pakkautunutta purua. Kotelo-ontelo on vähintään 2 cm:n pituinen ja voi sijaita syvällä puun sisällä. Aikuisten kuoriaisten ulostuloaukot puun rungolla ovat soikeita, vähintään senttimetrin levyisiä ja ne saattavat säilyä tunnistettavina yli 100 vuoden ajan. == Levinneisyys == Ukkokauniaisen levinneisyys ulottuu Länsi-Euroopasta ja Italiasta Siperiaan ja Iraniin. Pohjoismaissa lajilla on yksi esiintymä Norjassa Telemarkin maakunnassa sekä useampia Ruotsissa Ångermanlandin maakunnassa. Lisäksi siitä on tuore yksittäishavainto Hälsinglandin maakunnasta. Suomessa viimeisimmät havainnot lajista on tehty Taipalsaaresta vuonna 1953 ja sen jälkeen Nurmeksesta vuonna 1983. Nykyisin ukkokauniaisen katsotaan hävinneen Suomesta. Ruotsissa se on luokiteltu erittäin uhanalaiseksi.Artfaktablad Ruotsin havaintojen sijainnin vuoksi lajia kannattanee etsiä Suomessa sopivista elinympäristöistä Pohjanlahden rannikkoseuduilta. == Elinympäristö ja elintavat == Ukkokauniaisen toukkakehitys tapahtuu kuolleiden mäntyjen rungoissa, joiden tulee olla riittävän kookkaita, kuorettomia ja maahan kaatuneita. Toukat elävät kelottuneen rungon kovassa pintapuussa ja niiden kehitys kestää 3-6 vuotta. Aikuiset kuoriaiset lähtevät liikkeelle heinä-elokuussa, talvehtivat, ja jatkavat elämäänsä vielä seuraavana vuonna toukokuulta heinäkuulle. Lajin elinympäristöjä ovat etenkin avoimet mäntymetsät, joissa on hiekkainen maaperä. Ruotsissa nykyinen esiintymä on kallioalueiden lakimetsissä. == Lähteet == == Aiheesta muualla == *Laji.fi: Ukkokauniainen (Chalcophora mariana) *iNaturalist: Ukkokauniainen (Chalcophora mariana) *UPM, Kari Heliövaara: Metsiemme kovakuoriaisia: Ukkokauniainen (Chalcophora mariana), sivu 28 (pdf) *Global Biodiversity Information Facility (GBIF): Chalcophora mariana *Fauna Europaea: Chalcophora mariana *Pherobase: Semiochemicals of Chalcophora mariana Luokka:Jalokuoriaiset Luokka:Suomesta hävinneet lajit
Karhun kansa

Karhun kansa on suomenuskoa harjoittava uskonnollinen yhdyskunta Suomessa. Sillä oli 63 jäsentä vuonna 2022. == Historia == Karhun kansa on perustettu jo vuonna 2010, mutta se rekisteröitiin uskonnolliseksi yhdyskunnaksi vasta 17. joulukuuta 2013. Se oli tuolloin Suomen historian ensimmäinen uuspakanallisuutta harjoittava uskonnollinen yhdyskunta. == Uskomukset == Yhdyskunta pyrkii vaalimaan itämerensuomalaisten kansojen ennen kristinuskoa vallinneita uskomuksia ja perinteitä. Pohjana ovat suomalaiset kansanrunojen runokokoelmat ja suomalainen luonnonuskoinen perinne. Karhulla on erityinen asema yhdyskunnan jäsenille, sitä pidetään jumalolentona ja sille voidaan osoittaa rukouksia. Karhun kansan uskontunnustus on katkelma karjalankielistä kansanrunoutta, joka on käännetty suomeksi ja nykyaikaistettu kieliasultaan. Uskontunnustuksessa kuvaillaan miten Iro-neito tulee neitseellisesti raskaaksi puolukasta ja synnyttää maailman alkujumalat. Kalevalalla ei ole uskonnollista merkitystä Karhun kansalle, vaan sen katsotaan olevan kaunokirjallinen teos. Yhdyskunta pitää pyhänä kielenään kalevalaista kieltä, jossa uskotaan olevan erityistä väkeä. Muita Karhun kansan tunnustamia oppeja ovat esimerkiksi käsitys maailman jakautumisesta kolmeen kerrokseen sekä usko suomalaisiin jumaliin kuten Tapioon, Lemminkäiseen, Vellamoon, Jumiin ja Louheen. Rituaalin johtajaa kutsutaan yhdyskunnassa tietäjäksi. Jumalat eivät ole yhtä keskeisessä asemassa jäsenten hengellisessä elämässä kuin esimerkiksi kristinuskossa. Henkilön omat esivanhemmat eivät opin näkökulmasta ole jumalia, mutta vaikuttavat tämän elämään. === Juhlat === Yhteisön tärkeimpiä uskonnollisia juhlia ovat tammikuussa oleva talvennapa, hela keväällä, 13. heinäkuuta vietettävä karhunpäivä sekä loka–marraskuussa vietettävä kekri. Kekri-aterialla katetaan erillinen paikka vainajille, joilta odotetaan suojelusta ja muuta apua. == Vihkiminen == Karhun kansalla on virallisen aseman myötä vihkimisoikeus. Yhteisö on esittänyt, että sen pyhinä pitämät paikat ovat uskonrauhan piirissä, mutta tätä ei ole testattu oikeudessa. Ennakoidessaan 1. maaliskuuta 2017 voimaan tulevan sukupuolineutraalin avioliittolain vaikutuksia, Karhun kansa on ilmoittanut vihkivänsä myös samaa sukupuolta olevia pareja. Edellytyksenä vihkimiselle on, että "vihittävästä parista vähintään toinen kuuluu yhdyskuntaan tai hänellä on 'elävä suhde kotoperäiseen uskomusperintöön tai itämerensuomalaiseen mytologiaan'". Yhdyskunnan yhtenä vihkijänä on Miika Vanhapiha, joka kuuluu yhdyskunnan perustajajäseniin. Hän on myös Suomen ensimmäinen uuspakanallisin menoin vihkimisiä toimittava henkilö. == Katso myös == * Maavalla Koda * Suomalainen mytologia ==Lähteet== == Aiheesta muualla == *Yhdyskunnan viralliset verkkosivut *Karhun kansa -yhteisön keskustelufoorumi Luokka:Suomalaiset uuspakanalliset järjestöt Luokka:Suomen uskonnolliset yhdyskunnat
Ohio Machine

Ohio Machine on yhdysvaltalainen lacrossen ammattilaisseura, joka pelaa Major League Lacrossessa. Joukkueen kotipaikka on Dalaware, Ohio. Joukkue on perustettu vuonna 2011. Joukkueen kotiareenana toimii Selby Field. == Historia == MLL päätti tammikuussa 2011 laajentumisesta ja liigaan liittyivät Ohion lisäksi Charlotte Hounds. Huhtikuussa 2011 MLL ilmoitti, että uuden joukkueen nimi on Ohio Machine, edeltäjän Chicago Machinen mukaan. Chicago Machine pelasi liigassa vuosina 2006–2010. Kausi 2012 oli joukkueen ensimmäinen liigassa. Machine jäi sarjan viimeiseksi, kun se onnistui voittamaan vain kaksi ottelua 14:stä pelatusta. Joukkueen paras pistemies oli 38 pistettä tehnyt hyökkääjä Chazz Woodson. Seuraava kausi, 2013, oli kuin kopio edellisestä. Joukkue jäi samoilla tilastoilla liigan viimeiseksi. Joukkueen paras pistemies oli 35 pistettä tehnyt hyökkääjä Logan Schuss. == Lähteet == Luokka:Yhdysvaltalaiset haavipalloseurat Machine
Djurgårdens IF Bandyförening

Djurgårdens IF Bandyförening on tukholmalaisen urheiluseuran Djurgårdens IF:n jääpallojaosto. Seura on voittanut maan mestaruuden kaksi kertaa. Seura pelaa Ruotsin toiseksi korkeimmalla sarjatasolla Allsvenskanissa. ==Historia== Djurgården IF (DIF) osallistui jääpallon Ruotsin mestaruuskilpailuihin ensimmäistä kertaa vuonna 1908 ja voitti heti ensimmäisellä osallistumiskerrallaan maan mestaruuden. Vuotta aiemmin järjestetyissä ensimmäisissä Ruotsin mestaruuskilpailuissa 1907 seura ei vielä ollut mukana. Toisen mestaruutensa Djurgården voitti 1912, tuolloin loppuottelu IFK Uppsalaa vastaan päättyi tasatulokseen 1-1 ja mestaruus päätettiin jakaa. Djurgården oli Ruotsin mestaruuskilpailujen alkuaikoina maan johtavia jääpalloseuroja, se pelasi loppuottelussa kuusi kertaa vuosina 1908-1916. Viimeisimmän kerran se on ollut loppuottelussa vuonna 1930. Kaudella 2009-2010 Hammarby IF:n voittaessa eli edellisestä Tukholmaan menneestä mestaruudesta oli kulunut jo 78 vuotta, sillä viimeksi mestaruus tukholmalaisseuralle oli mennyt keväällä 1931 AIK:lle. Niinpä siihen asti Djurgårdenin kannattajat saattoivat huutaa "2 guld mer än Bajen!" eli kaksi kultaa enemmän kuin Hammarbyllä. Sen jälkeen kaudella 2012-2013 Hammarby IF voitti vielä toisenkin Ruotsin jääpallomestaruutensa, joten Djurgårdenin kannattajien huudolle ei ollut enää katetta. Alkuaikojen jälkeen Djurgården ei ole saavuttanut suurta menestystä. Ruotsin jääpallomestaruus on ratkottu sarjamuotoisena vuodesta 1931 ja Djurgården on pelannut korkeimmalla sarjatasolla kahdeksan kauden ajan. Viimeksi se on pelannut korkeimmalla sarjatasolla kaudella 1965-1966. ==Uudelleen Ruotsin jääpallon yläsarjoissa== Djurgården IF tukholmalaisena suurseurana muodostui vuonna 1991 18 erillisestä lajijaostosta, joista muodostui tällöin omat itsenäiset seuransa kuitenkin säilyttäen aatteellisen yhteytensä vanhaan yhtenäiseen Djurgården IF:ään DIF-tunnuksen, seuranimiensä ja peliasujensa kautta., Djurgården IF:n jääpalloilu heikkeni 1990-luvulla niin, että 1999 seuralla ei ollut jääpallotoimintaa. Vuonna 2000 seura aloitti jääpalloilun uudelleen IV Divisioonasta. Seura voitti seuraavina vuosina IV Divisioonan ja III Divisioonan lohkonsa pelaten jo syksyllä 2002 II Divisioonassa. Djurgården nousi Ruotsin jääpallon toiseksi korkeimmalle sarjatasolle Allsvenskaniin kaudella kaudella 2007-2008, mutta putosi Divisioona 1:een., Seuraavan kerran Djurgården nousi Allsvenskaniin kaudeksi 2015-2016. Nousun teki mahdolliseksi yhteistyö toisen tukholmalaisseuran Spånga Bromsten BK:n eli SBBK kanssa. SBBK:lla oli laaja junioritoiminta ja oma kenttä Spånga IP, jonne Djurgårdenkin oli siirtynyt 1990-luvulla. Taloudelliset ja kenttäkysymykset tekivät yhteistyökeskustelut SBBK:n kanssa ajankohtaiseksi. Niinpä seurat perustivat yhteisen edustusjoukkueen Spånga Djurgården, joka nousi kaudeksi 2015-2016 Allsvenskaniin., ==Lähteet== ==Aiheesta muualla== * Seuran vanhat kotisivut * Spånga Djurgården Luokka:Ruotsalaiset jääpalloseurat Luokka:Tukholman urheilu Luokka:Vuonna 1891 perustetut urheiluseurat
Pristerognathus

Pristerognathus (nimen merkitys: ”sahaajaleuka”) on sukupuuttoon kuollut Therocephalia-alalahkoon kuuluva terapsidisuku. Sukuun luetaan lajit: Pristerognathus polyodon, Pristerognathus baini, Pristerognathus platyrhinus, Pristerognathus peyeri ja Pristerognathus vanderbyli. Pristerognathus eli nykyisen Etelä-Afrikan alueella Guadalupe-epookin (Capitan-vaiheen) aikana permikaudella noin 260 miljoonaa vuotta sitten. Se oli lihansyöjä. Tämän terapsidin mukaan on nimetty Pristerognathus Assemblage Zone. Se on kerrostuma, josta on löydetty esimerkiksi Pristerognathusin itsensä fossiileja.Genus: Pristerognathus SEELEY, 1895 Paleofile.com (viitattu 17.12.2013) (Sivut 39-41)Theriodontia: Introduction Phylogenetic interrelationships and pattern of evolution of the therapsids: testing for polytomy Tom S. Kemp, Museum of Natural History and St John’s College, Oxford, OX1 3PW, U.K., 11. lokakuuta 2008 Kuva:Pristerognathus.jpg|Rekonstruktio Kuva:Pristerognathus minor.jpg|Pristerognathusin kallo ==Lähteet== Luokka:Therocephalia
Mathis Bolly

Mathis Gazoa Kippersund Bolly (s. 14. marraskuuta 1990 Oslo) on norsunluurannikkolainen jalkapalloilija. Hän edustaa Saksan 2. Bundesliigassa pelaavaa Fortuna Düsseldorfia. Bollyn isä on norsunluurannikkolainen ja maajoukkueessa Bolly edustaa Norsunluurannikkoa. Bolly on tunnettu räjähtävästä nopeudestaan. ==Lähteet== Luokka:Norjalaiset jalkapalloilijat Luokka:Vuonna 1990 syntyneet Luokka:Elävät henkilöt
Santa Rosan kansallispuisto

Santa Rosan kansallispuisto sijaitsee Costa Rican luoteisosassa Guanacasten maakunnassa Tyynenmeren rannikolla. Tämä maan vanhin kansallispuisto on osa Unescon maailmanperintökohteena olevaa Area de Conservación Guanacasten aluetta. Kansallispuistossa sijaitsee suurin osa Keski-Amerikan trooppisesta kuivasta metsästä. == Historia == Alueella on myös sotilashistoriallinen merkitys. Kansallispuiston rajojen sisällä olevalla alueella on ollut kolme taistelua, joissa on kukistettu Costa Rican valtaamisyritys. Valtaamisyrityksistä tunnetuimman teki filibuster William Walker, joka palkkasotureineen yritti valloittaa Costa Rican. Costaricalaiset joukot kuitenkin löivät heidät vuonna 1856 La Casonan tilalla. Santa Rosan kansallispuiston alueella sijaitsevassa La Casonassa (Suuri talo) sijaitsee nykyään museo, joka on omistettu tälle Santa Rosan taistelulle.Santa Rosa National Park Costarica.com. == Lähteet == == Aiheesta muualla == Luokka:Costa Rican kansallispuistot Luokka:Guanacasten maakunta
Tortugueron kansallispuisto

Tortugueron kansallispuisto sijaitsee Costa Rican itäosassa Limónin maakunnassa Karibianmeren rannikolla. Kansallispuisto on perustettu 1975, ja sitä on laajennettu kolme kertaa vuosina 1980, 1995 ja 1998. Puiston pinta-ala on 76 937 hehtaaria, josta 26 653 hehtaaria on maata. Kansallispuisto on Costa Rican tärkein merikilpikonnien muninta-alue. Nimi Tortuguero tarkoittaa kilpikonnien maata. Tortuguero on Costa Rican suosituimpia kansallispuistoja, vaikka sinne ei pääse kuin veneellä tai lentokoneella. Alueen kanaaleihin ja eläimistöön on myös helppo tutustua veneellä. == Lähteet == == Aiheesta muualla == Luokka:Costa Rican kansallispuistot Luokka:Limónin maakunta
Corcovadon kansallispuisto

Corcovadon kansallispuisto sijaitsee Costa Rican länsiosassa Tyynenmeren rannikolla olevalla Osan niemimaalla Puntarenasin maakunnassa. Se on maan suurin kansallispuisto, ja siellä elää erilaisia kissaeläimiä kuten jaguaari, oselotti, puuma ja pitkähäntäkissa. Corcovadossa on vielä jäljellä Tyynenmeren rannikon aarniometsää. Siellä on myös muita elinympäristöjä, mangrovesuosta vuoristometsään. Puistossa elää 400 lintulajia, 20 niistä kotoperäisiä, ja 139 nisäkäslajia. == Lähteet == == Aiheesta muualla == Luokka:Costa Rican kansallispuistot Luokka:Puntarenasin maakunta
Cuyahoga

Cuyahoga on 130 kilometriä pitkä joki Yhdysvalloissa Ohion osavaltion koillisosassa. Se saa alkunsa kukkuloilta noin 56 kilometriä Clevelandista itään, virtaa lounaaseen Cuyahoga Fallsin kaupunkiin ja kääntyy siellä jyrkästi pohjoiseen. Se laskee Eriejärveen Clevelandissa. Jokea on levennetty ja sen mutkia oikaistu niin että järvellä liikkuvat alukset voivat nousta jokea 8 kilometriä ylävirtaan. == Saasteet == Cuyahogajoen uskotaan olleen tuhansien vuosien ajan paikallisten intiaanien kauppareitti. Connecticutin läntiselle valtaukselle saapuneet uudisasukkaat totesivat jyrkkälaskuisen joen sopimattomaksi omaan purjehtukseensa mutta johtivat siitä vettä Ohion ja Erien kanavaan, joka rakennettiin vuonna 1827. Kanavan myötä Ohion koillisosat teollistuivat nopeasti. Teollistumisen seurauksena Guyahoga saastui väestön ja tehtaiden jätevesistä ja sillä alkoi esiintyä jokitulipaloja, joista ensimmäiset tiedot ovat vuodelta 1868. Viimeisin yhdeksästä palosta tapahtui vuonna 1969, jolloin joen saaste- ja öljylautan palo vahingoitti kahta rautatiesiltaa. Tapaus sai kansallistakin huomiota ja Cuyahoga tuli tunnetuksi "palavana jokena". Palon aikalaislehdissä Cuyahogaa kuvailtiin joeksi, joka "heruu pikemmin kuin virtaa" ja johon ei "huku vaan mätänee". Nykyisin Cuyahogan ja sen sivujokien ja kosteikkojen vedenlaatua tarkkaillaan jatkuvasti. Joki on puhdistunut huomattavasti ja sen alueella viihtyy nykyisin monia sellaisiakin lajeja, jotka olivat aiemmin harvinaisia tai kokonaan kadonneet. Akronin ja Clevelandin kaupunkien välillä Cuyahogan laakso muodostaa Cuyahoga Valleyn kansallispuiston. Puiston alueella on monia historiallisia rakennuksia, ja sen poikki kulkee 1800-luvulla rakennettu rautatielinja. == Lähteet == Luokka:Ohion joet Luokka:Saint Lawrencen vesistö
Eutheriodontia

Eutheriodontia on terapsidien kladi, johon kuuluvat Therocephalia sekä kynodontit (Cynodontia), joka käsittää myös nisäkkäät. Nisäkkäät ovat Eutheriodontian jäsenistä ainoita, jotka eivät ole kuolleet sukupuuttoon.Phylogenetic interrelationships and pattern of evolution of the therapsids: testing for polytomy Tom S. Kemp, Museum of Natural History and St John’s College, Oxford, OX1 3PW, U.K., 11. lokakuuta 2008 Theriodontia: Introduction Synapsida - Mammals and their extinct relatives Tree of Life Web Project (ToL) The Fossil Non-mammalian Synapsid Collection at The Field Museum Using the tree for classification THE OLDEST THEROCEPHALIANS (THERAPSIDA, EUTHERIODONTIA) AND THE EARLY DIVERSIFICATION OF THERAPSIDA ==Fylogenia== Rubidge & Sidor (2001): E. Amson & M. Laurin (2011):On the affinities of Tetraceratops insignis, an Early Permian synapsid E. Amson & M. Laurin, Acta Palaeonto−logica Polonica 56 (2): 301–312., 2011 ==Lähteet== Luokka:Terapsidit